als_Latn dik_Latn sag_Latn
Stavri Nica është shprehur i kënaqur për barazimin që skuadra e tij mori në Vlorë ndaj Flamurtarit, teksa për mediat është shprehur se skuadra e tij luajti mirë faktikisht dhe për këtë i përgëzon lojtarët e tij.
“Kemi marrë një pikë në Vlorë, rezultatin që kemi kërkuar që nga fillimi i kësaj jave para kësaj sfide. Unë i kam përgëzuar lojtarët e mi, jo vetëm për shpirtin e garës, por mbi të gjitha për zbatimin e detyrave taktike në fushë. Luanim ndaj një kundërshtari me mjaft cilësi, por që e kisha parë disa herë gjatë javëve të fundit në ndeshjet e veta. Ndaj, edhe jemi mbrojtur mirë për të mos lejuar Flamurtarin të na gjente hapësira në zonën tonë. Mbi të gjitha, lojtarët sot kanë dhënë shpirtin në fushë. Por, asgjë nuk ka mbaruar. Është një kampionat që do të luhet deri në 90 minutat e fundit të tij. Teuta është kundërshtari ynë i radhës, pasi do të luajmë ndeshjen e jetës, por fatmirësisht e zhvillojmë në fushën tonë dhe do të kërkojmë vetëm fitoren. Është i vetmi rezultat që na siguron edhe matematikisht mbijetesën. Kush bie nga kategoria? Nuk e di dhe nuk më intereson, ne luajmë ndeshjen tonë”.
als_Latn als_Latn